Kære Pina,
Efter at vi har boet en uge i din lejlighed har vi følgende feed back. Det er fjerde gang vi prøver Airbnb og også denne gang levede det fuldt ud op til vores forventning. Det har været en nem kommunikation og altid med meget hurtig besvarselse i en rar og imødekommende tone. God og informativ velkomst / nem og hyggelig afrejse.
Lejligheden har en høj standard, god plads, rigtig god beliggenhed, og er dejlig rolig selv om det autentiske Rom er lige uden for døren ( morgenløbtur rundt om Coloseum - det kan ikke være bedre). Den lever fuldt ud op til billeder og beskrivelse. Der er rent og lækket at flytte ind, og lejligheden er godt udstyret, også hvis man selv vil købe lækre råvarer på markedet 5 minutter fra lejligheden og selv lave mad.
Denne lejlighed kan kun anbefales og vi kunne godt vende tilbage en anden gang.
Tak for en fantastisk uge i Rom
Jette og Mogens Sandø